Berberis candidula

La  neĝblanka berberiso  aŭ Berberis candidula estas  plantospecio el la  familio de la  Berberisacoj (Berberidaceae). Ĝi estas el okcidenta Ĉinujo kaj estis en 1895 enkondukita fare de  Père Farges.

 Priskribo 
La neĝblanka berberiso estas malgranda, densa,  ĉiamverda arbusto. La  arboŝelo de la unujaraj branĉoj estas maldense kovrita kun nigrecaj verukoj. La malgrandaj folioj estas brile malhelverdaj kaj je la malsupra surfaco arĝentece blankaj. La folidornoj estas triparaj kaj ĝis 2 cm longaj. La unuopaj floroj estas helflavaj. La eliptaj berofruktoj estas bluecnigraj kaj kovritaj per prujno.

 Uzado 
Kiel multaj aliaj berberisoj tiu specio estas uzata kiel ornamarbedo.  

Kune kun la veruka berberiso (Berberis verruculosa) la neĝblanka berberiso hibridiĝas al Berberis ×frikartii, C.K.SCHNEID. EX LAAR.

Kun la  ordinara mahonio (Mahonia aquifolium) la neĝblanka berberiso kruciĝas al genro hibrido x Mahoberberis aquicandidula H.JENSEN.

 Fontoj 
 Jost Fitschen: Gehölzflora, Bearb. von Franz H. Meyer, 11. erw. und korrigierte Auflage, Wiebelsheim, Quelle und Meyer, 2002, ISBN 3-494-01268-7
 „The Hillier Bäume & Sträucher“, hrsg. von John Kelly und John Hillier, 1. Aufl., Braunschweig, Thalacker-Medien, 1997, ISBN 3-87815-086-5
 Robert Zander: Zander. Handwörterbuch der Pflanzennamen. eld. de Walter Erhardt, Erich Götz, Nils Bödeker, Siegmund Seybold. 16. Auflage. Eugen Ulmer, Stuttgart 2000, ISBN 3-8001-5080-8.

 Eksteraj ligiloj 



candidula
Kategorio:Ornamaj plantoj
Kategorio:Vundeblaj plantoj
Kategorio:Plantoj de Ĉinio